Priscillas norske morfar, Albert Henry Iversen, emigrerte fra Egersund til USA i mars 1905. Han giftet seg med Lorraine Grace Davis, som var av skotsk-irsk og engelsk avstamning. De fikk tre barn: Albert Warren junior (mars 1922), James Richard (mars 1924) og Anna Lillian Iversen (mars 1926). Sistnevnte ble senere kalt – eller navnet hennes ble endret til – Ann. Som barn ble hun kalt for «Rooney» (kort for Annie Rooney). I en alder av nitten år ble hun mor til Priscilla.